GLOBAL:ความสามารถทำกำไรที่ดีขึ้นแนะนำซื้อราคาเป้าหมาย 20.70 บาท
GLOBAL:ความสามารถทำกำไรที่ดีขึ้นแนะนำซื้อราคาเป้าหมาย 20.7 บาท
16 ม.ค. 2560

บล.กสิกรไทย ระบุในบทวิเคราะห์วันนี้(16 ม.ค.60) ว่า บริษัท สยามโกลบอลเฮ้าส์ จำกัด (มหาชน) หรือ GLOBAL (ซื้อ ปิด 18.20 พื้นฐาน 20.70, +13.7%)  รายงานต่อตลาดหลักทรัพย์เกี่ยวกับความคืบหน้าในการลงทุนในกัมพูชา ได้มีการเซ็นสัญญาร่วมทุนกับนักลงทุนท้องถิ่นชาวกัมพูชาเรียบร้อยแล้ว ซึ่งคาดว่าจะเห็นการเปิดสาขาแรกในกัมพูชาในปี 2561
ทั้งนี้ยังไม่ได้รวมโครงการและการรับรู้รายได้จากประเทศกัมพูชาเข้าในประมาณการ แต่เนื่องจากเป็นตลาดที่มีโอกาสการเติบโตสูงซึ่งน่าจะสร้างโอกาสการเติบโตให้ GLOBAL ในอนาคต
นอกจากนี้คาดว่าจะเห็นงบการเงินในไตรมาสที่ 4/59 เติบโต เทียบช่วงเดียวกันของปีก่อน และเทียบไตรมาสก่อนหน้า โดยมีแรงสนับสนุนจากอัตรากำไรขั้นต้นที่ดีขึ้นจากสินค้าตราห้างและราคาเหล็กที่ปรับเพิ่มขึ้น อย่างไรก็ตาม SSSG ในไตรมาสที่ 4/59 น่าจะไม่โดดเด่นนักเนื่องจากภาวะการจับจ่ายที่ไม่ได้ดีนัก และราคาข้าวเปลือกที่ตกต่ำ
อย่างไรก็ตามยังคงแนะนำซื้อ ด้วยราคาพื้นฐานที่ 20.70 บาท โดยยังชอบความสามารถในการทำกำไรที่ดีขึ้น และแผนการขยายธุรกิจอย่างต่อเนื่อง ซึ่งช่วยสร้างเสริมศักยภาพการเติบโตในอนาคต  